Filemon

Filemon var mottakeren av et privat brev fra Apostelen Paulus. Dette brevet er en bok i Det nye testamente, Paulus' brev til Filemon. Filemon ble sannsynlignis omvendt til kristendommen av Paulus (Fil 19) og har deretter støttet ham i hans misjonsarbeid (Fil 1). Tradisjonelt antas Filemon å ha vært bosatt i Kolossai i Frygia. Men bostedet hans er ikke er nevnt i brevet selv, isteden blir det utledet fra en omtale av hans slave, Onesimus, i Paulus' brev til kolosserne.

Ifølge kirkelig tradisjon eller legende ble Filemon senere de kristnes anfører eller biskopConst. Apost., VI, 46 i sin hjemby Kolossai. Ham tiskrives å ha lidd martyrdøden under keiser Nero sammen med Apphia, Archippos og Onesimus i Kolossai. På befaling av stattholderen Artokles skal han ha blitt pisket, og deretter, når nedgravd til hoftene, blitt stenet i hjel.Martyrologium Romanum oppsummerer historien som den er akseptert i øst: «Da hedningene under keiser Nero brøt seg inn i kirken på festen for Diana i Kolossae i Frygia, og resten flyktet, ble Filemon og Appia tatt. Etter ordre fra guvernør Artoclis ble de pisket og deretter gravd ned i en dynge til midjen, hvor de ble steinet». 

I Dorotheus av Tyros' liste over de sytti apostler beskrives imidlertid Filemon som biskop av Gaza.

 Minnedager 
 luthersk: 15. februar i Lutheran Church - Missouri Synods kalender
 katolsk: 22. november
 ortodoks: 6. juli, 4. januar, 19. februar, 22. november
 armensk: 5. juni, 22. november
 koptisk: 19. februar

Referanser

Kategori:Bibelske personer
Kategori:De sytti disipler
Kategori:Nytestamentlige helgener
Kategori:Greske biskoper
Kategori:Kolosserbrevet